Sacra Bonae Deae
Sacra Bonae Deae (ita nuncupata quia nomen verum Bonae Deae viros pronuntiare nefas erat) Romae quotannis mense Decembri in domo praetoris aut consulis alicuius a Vestalibus celebrabantur. Altare (vel antrum) deae foliis ornabatur. Participes vinum sumpserunt. Tibicinae ibi fuerunt. Vestales pro populo Romano sacrificium obtulerunt.

De sacris 63 et 62 a.C.n.
Quae sacra qualemcumque masculini generis hominem spectasse nefas erat : itaque anno 62 a.C.n., ob irruptionem P. Clodii muliebriter vestiti, qui uxorem Caesaris dehonestavit, Vestales sacra instaurarunt. Anno proximo (63 a.C.n.) illa sacra in domo consulis Ciceronis celebrata sunt, fortasse eo ipso die quo senatum de coniuratorum poenis consuluit (5 Decembris). Tum in altare flamma solito altius exarsit, quod omen consuli faustum visum est.

Fontes 
 Arnobius, Adversus nationes 5.18
 Cicero, Epistulae ad Atticum 1.12, 1.13, 1.16
 De haruspicum responso 37-38 et 44
 Dio Cassius, Historia Romana 37.25.4 et 37.45.1-2
 Iuvenalis, Satirae 6.314-334
 Lactantius, Divinae institutiones 1.22.11
 Macrobius, Saturnalia 1.12.25
 Plutarchus, Moralia 268d-e
Cicero 19-20
Caesar 9-10.

 Sacra Bonae Deae (62 a.C.n.)

Notae

Bibliographia 
 H. H. J. Brouwer, Bona Dea: The Sources and a Description of the Cult. Lugduni Batavorum: Brill, 1989. ISBN 90-04-08606-4
 David Mulroy, "The Early Career of P. Clodius Pulcher: A Re-Examination of the Charges of Mutiny and Sacrilege" in Transactions of the American Philological Association vol. 118 (1988) pp. 155-178 (vide praesertim p. 170 nota 21)
 H. S. Versnel, "The Festival for Bona Dea and the Thesmophoria" in Greece & Rome vol. 39, (1992) pp. 31-55

Ritus Decembris
Feriae Romanae